‹‹እስካሁን ከተመዘገቡ ከፍተኛ ድሎች ያልተናነሰ ውጤት ሊመዘገብ የሚችልበት እድል አለ››
ብርሃን ፈይሳ ጃፓን አስተናጋጅ የሆነችበት የቶኪዮ ኦሊምፒክ ሊካሄድ 192 ቀናት ብቻ ይቀሩታል። ኢትዮጵያም ለዚህ ኦሊምፒክ ከዚህ ቀደም ተደርጎ በማያውቅ ሁኔታ ስምንት ወራትን አስቀድማ ተሳታፊ አትሌቶቿ ወደ ዝግጅት እንዲገቡ አድርጋለች። የምትሳተፈው በአትሌቲክስ፣ ቦክስ እና ወርልድ ቴኳንዶ ስፖርቶች ቢሆንም፤ በተለይ ታዋቂ የሆነችበትና ውጤትም የምታስመዘግብበት አትሌቲክስ ዝግጅቱን አጠናክሮ ቀጥሏል። በመካከለኛና ረጅም ርቀት ለሚካሄደው ውድድር የተመረጡት አትሌቶች ለሁለት ተከፍለው በአሰለፈች መርጊያ እና ሰንዳፋ በሚገኘው ጥሩነሽ ዲባባ ሆቴል መቀመጫቸውን አድርገዋል። አጠቃላይ እየተካሄደ ያለው ዝግጅት ምን ይመስላል በሚለው ላይም አዲስ ዘመን ከፌዴራል ማረሚያ ቤቶች አትሌቲክስ ክለብ ዋና አሰልጣኝና የቶኪዮ ኦሊምፒክ ረጅም ርቀት ዋና አሰልጣኝና የአሰልጣኞች አስተባባሪ ኮማንደር ሁሴን ሸቦ ጋር ቆይታ አድርጓል። በግዙፏ አህጉር ለሁለተኛ
ጊዜ ጃፓን የምታዘጋጀው
ይህ ኦሊምፒክ የኮቪድ
19 ቫይረስ በመላው ዓለም
ባሳደረው ተጽእኖ ምክንያት
ለአንድ ዓመት ሊራዘም
ችሏል። የኢትዮጵያ አትሌቲክስ
ብሄራዊ ቡድንም 
ዝግጅቱን አቋርጦ በመቆየት ካለፈው ህዳር/2013 ዓ.ም መጀመሪያ አንስቶ ተሰባስቧል። አሰልጣኝ ሁሴን ሸቦም አሰልጣኞችና አትሌቶች በተደረገላቸው ጥሪ መሰረት በሆቴል ተሰባስበው ስልጠና ላይ እንደሚገኙ ይገልጻሉ። በኢትዮጵያ ኦሊምፒክ ኮሚቴ እና አትሌቲክስ ፌዴሬሽን በኩልም የሚደረግላቸው ክትትልና ቁጥጥርም በመልካም ሁኔታ እየሄደ መሆኑንም ያመላክታሉ። አሰልጣኝ ሁሴን እንደሚሉት፤ በአሰልጣኞች ቡድን በተያዘው እቅድ መሰረት ስልጠናው የሚሰጠው በምዕራፍ ተከፋፍሎ ነው። በሂደት አትሌቶቹ ለውድድር ብቁ መሆናቸውና የሚያስመዘግቡት ብቃትም እየተመዘነ በመጨረሻ በየርቀቱ አንድ ተጠባባቂ ብቻ በመያዝ 16 አትሌቶች የሚቀሩ ይሆናል። የቡድኑ አባላት አትሌቶች የሚመረጡት ከሁሉም የሀገሪቷ አቅጣጫ መሆኑን ጠቅሰው፣ ከትግራይ ክልል የተመረጡ አትሌቶች በወቅቱ በነበረው ሁኔታ ክለቡን መቀላቀል እንዳልቻሉና ይህም በስልጠናው ላይ አሉታዊ ተጽእኖ ሊያሳርፍ ይችላል የሚል ስጋት አሳድሮ ነበር ይላሉ። አሰልጣኞች በወቅቱ አትሌቶቹ ያሉበትን ሁኔታ ለማወቅ ሙከራ ማድረጋቸውን አስታውሰው፣ በክልሉ የስልክ አገልግሎት በመቋረጡ ምክንያት መገናኘት አለመቻሉ በዝግጅቱ መጀመሪያ ችግር አጋጥሞ እንደነበር ይናገራሉ። እንደ አሰልጣኙ ገለጻ፤ ኦሊምፒኩ በሚካሄድበት በፈረንጆቹ መጋቢት ወር በጃፓን የሚኖረው የአየር ሁኔታ ሞቃታማ እንደሚሆን ይጠበቃል። በመሆኑም ይህንን ያገናዘበ ስልጠና ከመስጠት አንጻር እየተሰራ ነው። ከዚህ ጎን ለጎን ኦሊምፒኩ ከመካሄዱ አስቀድሞ ለኦሊምፒኩ አጋዥ ሊሆኑ የሚችሉ ውድድሮች ይኖራሉ። እንደ ዳይመንድ ሊግ ያሉ ውድድሮች በተለይ ጠቃሚ ቢሆኑም፤ አሳዛኝ በሆነ መልኩ ዘንድሮ እንደ ቀደሙት ጊዜያት ውድድሮችን በቀላሉ ማግኘት አይቻልም። ለአብነት ያህልም የዓለም ሀገር አቋራጭ ቻምፒዮና የተሰረዘ ሲሆን፤ የዓለም የቤት ውስጥ ውድድሮችም በተመሳሳይ አይካሄዱም። በስፖርት ቤተሰቡም በኩል ከቀደመው ጊዜ በተለየ መቀዛቀዝ በመስተዋሉ ምቾት የሚነሱ ጉዳዮች መኖራቸውን ነው አሰልጣኙ የሚጠቁሙት። የሆነ ሆኖ ግን በዳይመንድ ሊግ ውድድሮች አትሌቶችን በማሳተፍና ሚኒማ እንዲያሟሉ በማድረግ ኢትዮጵያ የለመደቻቸውን የወርቅ፣ ብርና ነሃስ ሜዳሊያዎች ለማስመዝገብ ዝግጅቱ ተጠናክሮ የሚቀጥል ይሆናል ይላሉ። አትሌቲክስ የረጅም ጊዜ ስራን የሚፈልግ እንደመሆኑ ስምንት ወራትን ቀደም ተብሎ ዝግጅት መጀመሩ መልካም መሆኑንም ነው አሰልጣኙ ያብራሩት።ባለፉት
ኦሊምፒኮች አትሌቶች በዝግጅት
ላይ ሆነውም ሚኒማ
እንዲያሟሉ መደረጉ ወጣ
ገባ ማለትን የሚያስከትልና
ስልጠናው ላይም ተጽእኖ
የሚያደርስ መሆኑን በመጥቀስ
የስፖርት ቤተሰቡ ስጋቱን
ይጠቅሳል የሚሉት አሰልጣኝ
ሁሴን፣ ለሁሉም አትሌቶች
የሚሆኑ ውድድሮችን በተመሳሳይ
ጊዜ ማግኘት እንደማይቻል
ነው የሚናገሩት። ለዚህ
የተቀመጠው መፍትሄ አትሌቶች
ውድድር ሲኖራቸው ቡድኑ
ካለበት ካምፕ ወደ
ውድድሩ ስፍራ ተጉዘው
ከተካፈሉ በኋላ በቀጥታ
ወደ ካምፕ እንዲመለሱ
ማድረግን መሆኑን ያመለክታሉ።
ከዚህ ቀደም በተካሄዱ
ኦሊምፒኮችም መሰል ልምዶች
እንዳሉ አሰልጣኙ ያስገነዝባሉ።
ውድድሩ
የአትሌቶች ብቃት የሚለካበት
መሆኑን ጠቅሰው፣ ቡድኑ
ላይ የሚያሳድረው ተጽእኖ
እንዳይኖር ይሰራል ብለዋል።
የኢትዮጵያ ኦሊምፒክ ኮሚቴ
እና አትሌቲክስ ፌዴሬሽንም
በዚህ ረገድ እገዛ
እንደሚያደርጉም ነው ተስፋቸውን
ያመለከቱት። ማጣሪያን
በተመለከተም አሰልጣኝ ሁሴን
ከዚህ ቀደም በሄንግሎ
በሚደረገው የሰዓት ማጣሪያ
ሚኒማውን ማሟላት የቻሉ
አትሌቶች ይመረጡ እንደነበር
ያስታውሳሉ። በዚህ ዝግጅት
ላይ ግን ተጨማሪ
ማጣሪያ ተዘጋጅቶ የመጀመሪያው
የዝግጅት ምዕራፍ እንደተጠናቀቀ
ማጣሪያ ማካሄድ ቢቻልና
አጠቃላይ የቡድን ዝግጅቱ
ከተጠቃለለ በኋላ የተለመደው
የሄንግሎ ማጣሪያ ቢከተል
መልካም እንደሚሆንም አሰልጣኝ
ሁሴን ሃሳባቸውን ያቀርባሉ።
ይህንኑ ሃሳብ ለኦሊምፒክ
ኮሚቴና ለፌዴሬሽኑ በማቅረብ
በጎ ምላሽ እንደሚያገኙም
ያላቸውን ተስፋ ይገልጻሉ።
አትሌቶች
በብዛት ውጤት የማያገኙ
ከሆነ በሄንግሎ ብቻ
ተመርጦ በኦሊምፒክ ላይ
ውጤታማ ለመሆን ይቻላል
ማለት አስቸጋሪ ነው
ያሉት አሰልጣኙ፣ ተደጋጋሚ
ልምድና ተደጋጋሚ ውድድር
በማድረግ ከዚያ መካከል
ነጥረው የወጡትን አትሌቶች
በአካል ብቻም ሳይሆን
በስነ ልቦና ረገድ
ኃላፊነትና የሀገር አደራን
መወጣት እንዲችሉ ለማድረግ
ዘንድሮ ተጨማሪ ውድድሮች
ለማድረግ መታቀዱን ይገልጻሉ።
እንደሚታወቀው
አትሌቶች በግል ውድድሮቻቸው
ላይ ይልቁንም በጎዳና
ላይ ውድድሮች ትኩረት
ማድረጋቸው የሀገሪቷ የመም
ውጤቶች እንዲዳከሙ አድርጓል።
ከዚህ ቀደም በተካሄዱ
ኦሊምፒኮች ላይም ይኸው
ምልክት መስተዋሉ በዚህ
ኦሊምፒክም ተመሳሳይ ስጋት
አሳድሯል። በረጅም ርቀት
አሰልጣኝነት ከፍተኛ ልምድ
ያካበቱት አሰልጣኝ ሁሴን
ሸቦ ግን በቶኪዮ
ኦሊምፒክ ውጤት ከማስመዝገብ
አንጻር ስጋት እንደሌላቸው
ነው የሚገልጹት። በእርግጥ
በሀገሪቷ የኦሊምፒክ ተሳትፎ
ትልልቅ ውጤት የተመዘገበባቸው
የሲድኒ እና ቤጂንግ
ኦሊምፒኮች ናቸው። አሁን
ዋነኛው ነገር አትሌቶችን
ከጎዳና ላይ ውድድሮች
ማቀብ አስፈላጊ መሆኑ
ነው። በእርግጥ ይህም
ቀላል ስራ ሳይሆን
ከአትሌቶችና ከማናጀሮቻቸው ጋር
አስቸጋሪ ትንቅንቅ ማድረግን
ይጠይቃል። ነገር ግን
ፌዴሬሽኑ የሚረዳቸው ከሆነ
በመተጋገዝ አትሌቶችን ከጎዳና
ወደ መም መመለስ
ይቻላል። ይህ ከሆነም
ስጋት እንደማይኖርና ብቃት
ያላቸው አትሌቶች መኖራቸውን
ይጠቁማሉ። በቅርቡ የዓለምን
ክብረወሰን የሰበሩ እና
አሁንም መስበር የሚችሉ
ጠንካራ አትሌቶች እንዳሉም
ያረጋግጣሉ። በብዙዎች
ዘንድ ያደረው ስጋት
ሊከሰት የሚችለው ካልተሰራ
እና ባለመስማማት ብቻ
መሆኑንም ጠቅሰዋል። አትሌቶቸና
አሰልጣኞች፣ አሰልጣኞችና ፌዴሬሽኑ
እንዲሁም ኦሊምፒክ ኮሚቴው
በስምምነትና በመተባበር ከሰሩ
ውጤት በእጃቸው ላይ
መሆኑንም ይጠቅሳሉ። ሃሳባቸውን
ለማጠናከርም በሪዮ ኦሊምፒክ
የተጠበቀው ውጤት ላለመመዝገቡ
ምክንያት የሆነው በፌዴሬሽኑ
ውስጥ የነበሩ ሁኔታዎች
መሆናቸውን አስታውሰዋል። ሁሉም
ሀገራት የተሻለ ዝግጅት
አድርገው በውድድሩ እንደሚካፈሉ
እርግጥ ቢሆንም ቡድኑ
አሁን ባለበት ሁኔታ
ግን ጥሩ የውጤታማነት
እድል ያለው ከመሆኑም
ባለፈ እስካሁን ከተመዘገቡ
ከፍተኛ ድሎች ያልተናነሰ
ውጤት ሊመዘገብ የሚችልበት
እድል መኖሩን ይጠቁማሉ። አጀማመሩ
መልካም የሚባል ከመሆኑም
ባሻገር አትሌቶች ከጎዳና
ላይ ውድድሮች ታቅበውና
የግለሰቦች ጣልቃ ገብነት
ሳይኖር የሚቀጥል ከሆነ
እንዲሁም በወጣው ዕቅድ
መሰረት ስልጠናው ወቅቱን
ጠብቆ ከተካሄደ የተሻለ
ውጤት ሊመዘገብ እንደሚችልም
ነው አሰልጣኙ ተስፋቸውን
የገለጹት። ከዚህ ቀደም
የነበረው አትሌቶች በሌሎች
ውድድሮች ላይም ተሳትፎ
ሲያደርጉ ቆይተው ውድድሩ
ሲቃረብ ጉዳት ማስተናገድና
ለህመም መዳረግ ነው
ይላሉ። እንደ አሰልጣኙ ገለጻ፤ ከኮቪድ 19 ጋር በተያያዘ ስልጠናው በጥንቃቄ እየተሰጠ ሲሆን፤ የፌዴሬሽኑ ሃኪሞችም ጥሩ ክትትልና ቁጥጥር በማድረግ ላይ ናቸው። በዝግጅቱ ማጠናቀቂያ ምናልባትም ቫይረሱ የሚገኝባቸው አትሌቶች ሊኖሩ ይችላሉ። በዚህ ረገድ በአሰልጣኞች የተያዘው እቅድ ከወትሮው ለየት ያለ ነው። ይኸውም ቀድሞ በተወዳዳሪነት ይያዙ የነበሩት አራት አትሌቶች ቢሆኑም አሁን ግን አምስት አትሌቶችን በመያዝ፤ ውድድሩ ሲደርስ ቫይረሱ ተገኝቶባቸው የሚቀሩ አትሌቶች ቢኖሩ በምትካቸው የሚገቡ ይሆናል። የቫይረሱ ባህሪ አስቸጋሪና ሊገመት የማይችል በመሆኑ ወደ ጃፓን የሚኖረው ጉዞ ቀናትን አስቀድሞ እንደመሆኑ ከዚህ ነጻ ሆነው እዚያ ከደረሱ በኋላ የሚያዙ ሊኖሩ ስለሚችሉም ሁለት ተጠባባቂዎችን ይዞ መጓዙ የተሻለ ይሆናል።